NETFLIX PRESENTA
2011 UN SUBURBI DE DAMASC, SÍRIA
- Has perdut! - Has fet trampa!
No!
Per cert, no és un sopar. És la teva festa sorpresa.
- T'odio. - No ho espatllis.
Sorpresa!
Que no és una sorpresa?
És com si ja ho sabessis, cuca.
És clar que no. Com ho havia de saber?
Per molts anys, reina.
Gràcies, mama.
Ara ves a l'habitació a canviar-te.
Apa, és hora de sopar. Ja us podeu servir.
Ha començat la revolució a Síria.
Tothom ha sortit al carrer
exigint a Damasc la dimissió del president Bashar al-Assad.
Estem units, els sunis i els alauites…
Sara, què fas? Vine a ballar.
- Un segon. - Què estàs mirant?
Un grup de dones síries criden…
Quants cops t'he dit que no miris això?
És la realitat, mama.
El que va passar a Tunis, Egipte i Líbia passa aquí.
I jo t'he dit que a Síria no passarà.
La ràbia està augmentant…
Vinga, reina.
- La festa és un pal. No vull. - Va, fes-ho per ta germana.
Au va, tiet.
Digueu "Lluïiiis".
Lluïiiis!
Dono gràcies a Al·là nit i dia per beneir-nos amb tres filles,
més fortes que no ho serien mil fills.
Recordeu que teniu molta sort de tenir un pare com jo,
com a entrenador.
Ja hi som.
Fa dues setmanes, a la qualificació per al campionat nacional,
la Yusra va batre el seu rècord als 100 metres papallona.
Enhorabona, Yusra.
La Sara ha guanyat una prova.
Sí, la Sara és tossuda i una líder, com jo.
Però la Yusra té disciplina, fortalesa i perseverança.
És la meva roca.
- I jo, què? - I tu, Shaded, nineta dels meus ulls,
ets una lluitadora.
Estimats convidats, seré el primer pare de la història
amb tres filles nadadores als jocs olímpics.
- Ei, aquell no és el teu cosí? - Nizar.
Nizar!
- Com va tot? - Bé. Posa'ns una cançó.
- Què? - Posa'ns una cançó. Va.
- Què em donaràs? - Et convido a un xopet.
Per a vosaltres.
Va, Sara! L'has de guanyar!
Demostra-m'ho.
No, això no val.
Això sí que no val.
S'ha fet tard. Hem de marxar a casa.
Per què?
Hem de ser a la piscina a les 6:00.
Creus que té sentit que continuem entrenant-nos?
- Si vull anar als jocs olímpics… - De veritat?
I per quin país nedaries?
El nostre ja no existeix.
Síria ha desaparegut! No ho sabies?
Encara és d'hora.
Què?
- Què passa? - La Razam Haddad és morta.
En un bombardeig.
Facebook en va ple.
Déu meu…
L'he vist fa un moment.
Ho veus? Ara sí que hem de tornar a casa.
Ara sí que cal passar-s'ho bé.
Sara, ves amb compte. Seu.
Que pesada ets. Hala, fes el favor d'ajudar-me.
Razan Haddad, no t'oblidarem mai!
Adeu!
Ei, preciosa.
Com va, noies?
Veniu a fer una copa amb nosaltres. Que no us agrado?
No som prou bons per a vosaltres?
Viure en aquest barri és un fàstic.
D'on veniu?
No és una mica tard?
Sara, silenci, ves amb compte.
Dona'm les claus.
Despertaràs el baba i la mama.
Lulu.
Com estàs, bonica?
No t'espantis.
Bona nit, amor meu.
Tens idea de l'hora que és?
Saps què faria el teu pare si ho sabés?
Ho sento.
Sabeu això de la Razan Haddad?
Sí.
Que Al·là beneeixi la seva ànima i doni forces a la seva mare.
Vinga, reina. A dormir, que demà tens entrenament.
Quin temps he fet?
Estàs cansada.
Quin temps he fet, baba?
Entrenador. Ens veiem a casa.
I en Michael Phelps als 100 metres papallona,
que aspira a la setena medalla d'or dels Jocs, al carrer cinc.
Ho veus? T'has d'impulsar amb els braços, no amb els peus.
Saps que va anar a Sydney al quinze anys?
Però ara arriba en Phelps!
El nedador americà més jove que ha participat a l'olimpíada.
Ho ha clavat! Un altre rècord olímpic.
Els atletes de veritat somnien en els jocs olímpics.
Aquest cop no ens representaràs al campionat nacional.
La Yushra i l'Arwa han fet uns temps millors.
Tot va com una seda per a en Michael Phelps a Beijing.
- L'Hala ha marxat a Hannover, Alemanya. - Què?
- Ha marxat sola, sense família. - Per què no ens ho ha dit?
Demanarà això de l'agrupament familiar.
Si ets menor de divuit anys pots demanar que vingui la teva família.
No em crec que no ens avisés.
Quin fàstic.
Ho pujo ara mateix!
Millor que no. No vull perdre seguidors.
El DNI.
Omar?
De Duma? I què hi fas, aquí?
I tu, de què rius?
- Des de quan està prohibit riure? - Dona'm el DNI.
- Sisplau, ella no volia ser mal educada. - Tu, calla.
No soc mal educada.
No parlis massa, m'entens?
Aixeca els braços.
- Faries això a les teves germanes? - No ets ma germana.
És la teva germana?
Posa't de peu.
Yalla.
Aixeca els braços.
Un franctirador!
És allà dalt!
Mira a dalt!
Vinga. Hi ha passatgers a l'autobús.
Els vostres avions no bombardejaran els nostres somnis
Com puc deixar que les meves filles travessin Europa totes soles?
No havies criat unes filles molt fortes?
Saps que la Razan Haddad és la tercera amiga que es mor en un mes?
Saps quants cops hem estat a punt de morir?
Hem d'enviar la Yusra a Alemanya abans que faci els divuits anys.
Però, amor, el problema és que és molt perillós.
Si hi poguessis anar en avió…
Perquè ara a Europa estan concedint visats als siris.
Mama, és molt fàcil. Un cop a Alemanya, demanarem el reagrupament familiar.
I podreu venir tots en avió. És fàcil.
Vols que us deixi arriscar la vida,
que travesseu zones perilloses d'Europa per uns bitllets d'avió?
Ho fa tothom, com la Hala. M'ha dit que és molt senzill…
Reina, vine cap aquí.
- Se n'ha anat a tot el barri. - Em fa por la foscor.
No tinguis por, nineta meva.
Espero que duri la bateria del cotxe.
Yalla, ho veieu? Acabeu de menjar.
Tant de bo tornéssim a Darayya, a les afores.
- Allà és massa perillós. - Tota Síria ho és.
I no és perillós que travesseu Europa les dues?
Sí, però un cop hi arribem, estarem segures.
Això si hi arribeu.
I si hi arribeu, què sereu?
Refugiades? Destrossareu la vostra carrera de nedadores.
És la millor manera.
Ella sempre creu que la seva manera és la millor.
No hi anireu!
I no se'n parli més.
Si tingués disset anys, m'hi deixaries anar sola.
Però no vols posar en perill la teva Yusra.
Baba, la Sara…
No hi pensis.
Concentra't.
Dins l'aigua, estàs sola. És la teva lluita.
La teva meta és guanyar i no ser amable.
Tens un objectiu i l'has d'assolir.
Centra't en les coses que pots controlar.
La sortida.
L'aerodinàmica.
La puntada a la paret, la respiració.
Centra't en el teu carrer i en la teva cursa.
Preparades.
Yusra!
Han mort dues persones al camp de futbol.
Baba.
En Nizar se'n va a Alemanya.
En Nizar?
Ens acompanyarà i ens protegirà.
No deixaria que creuéssiu el carrer amb ell
ni tampoc que us dugués a Alemanya.
Però en Nizar és el seu cosí.
- Saps que mai les abandonaria. - Tu de quin bàndol ets?
No es tracta de nosaltres, sinó de la vida de les nostres filles.
Aquí ja no tenen futur.
No se'n van de campaments. Recorda que ets sa mare.
Ja has vist què està passant. La situació és cada cop pitjor.
Com aniré a les olimpíades si no puc nedar?
T'ho prometo. Quan arribi a Europa, continuaré entrenant-me.
Tots els nedadors se'n van.
Ho veus? Jo vull marxar. Vull continuar entrenant-me.
- T'hi hauré d'acompanyar. - Deixaràs soles la mama i la Shahed?
I jo què faré si ella pren mal?
No li passarà res. En Nizar i jo la cuidarem.
T'ho prometo.
Gràcies, baba.
No em facis quedar com una mentidera.
No me n'aniré amb tu.
Sents? Allà fa fred i a mi no m'agrada, el fred.
I no sé alemany. Jo parlo anglès. En Romy coneix un patrocinador a Canadà.
M'ajudarà a fer els papers per anar a Toronto.
Aquestes coses no surten bé.
A Canadà hi fa més fred que a Alemanya. Que tinguis sort!
És veritat?
Ni idea.
A Canadà fa més fred que a Alemanya?
- I tant. - No pensis en Alemanya, sinó en Berlín.
La capital mundial dels discjòqueis:
hi festes que duren tot el cap de setmana, clubs underground.
El Berghain.
- Coneixes el Berghain? - És clar que sí.
El DJ Niz necessita publicitat a Europa.
Més gent escoltarà les teves mescles.
Deixaràs que les teves cosines preferides marxin a Europa sense tu?
No sou les meves cosines preferides. En tinc d'altres de simpàtiques.
D'acord. Marxarem sense tu.
Volareu a Istanbul amb un visat turístic.
Si us fan preguntes, sou turistes de vacances a Turquia.
Busqueu un traficant per anar a la frontera amb Bulgària.
Aquesta ruta és més cara que per mar, però més segura.
- Deu mil euros. Guardeu-los bé. - D'on els has tret?
Me'ls han deixat.
No et sembla massa, baba? Quedeu-vos-en uns quants.
Provaré d'aconseguir-ne més si no podeu continuar.
En aquest cas, hauràs de parlar tu.
És clar. No pateixis, oncle.
Això és teu.
Digues a tothom que nedaves pel teu país.
Els ha d'importar.
Digues-ho tu també, Sara.
Em deixes les teves Converse?
No, et van massa grans. Me les enduré jo.
Em puc posar el teu pintaungles?
No, que me'l faràs malbé.
Puc venir amb tu?
I qui cuidaria la Lulu?
Mira què t'he fet.
Ho has fet tu?
Perquè t'ajudi a arribar a Alemanya.
Cuca meva.
Me l'enduré a la bossa.
Fiquem la Lulu a la gàbia. Si no, es farà caca al teu llit.
Lulu.
- Ajuda'ns. - Però què feu?
La Lulu vola!
Quan vau néixer…
us volia donar tot allò que jo no vaig tenir.
La llibertat de triar el que volíeu fer a la vida.
Quan tancava els ulls i mirava cap al futur…
Ja és aquí.
…no us veia vestides de núvia com volen la resta de mares, no…
Sento fer tard.
- Què t'ha passat? - M'havia deixat el passaport.
Habibi…
Jo volia que us graduéssiu a universitats bones.
No pateixis. Són com germanes meves. Les protegiré amb la meva vida.
Vine cap aquí.
Teníeu una gran carrera i una vida meravellosa.
Era l'únic que desitjava.
Tindrem totes aquestes coses, mama.
- Així ho espero. - Jo també.
Ai, amor meu.
- La cuidaré, no us preocupeu. - Cuida't tu també.
Truqueu-nos quan arribeu, d'acord?
Saps que t'estimo, oi?
- Ja ho sé. - De debò?
Sisplau, no marxeu.
Ens trobarem a Alemanya aviat.
T'ho prometo. Molt aviat.
- Els passaports. On aneu? - A Istanbul.
Portàtil, mòbil…
Bon viatge.
Portàtil, mòbil, ordinador.
Que Al·là us protegeixi.
Els passatgers del vol 221 a Istanbul amb escala a Beirut
poden anar cap a la porta d'embarcament.
Benvinguts a bord d'aquest vol a Istanbul.
Us recordem que les armilles salvavides són propietat de la companyia.
Si proveu d'endur-vos-les, això es considerarà
un acte de robatori i sereu processats.
La companyia també us recorda
que ara sou una colla de refugiats sensesostre.
No som refugiats.
Tenim casa.
Volem una habitació.
Vaja.
Ara ho fareu així.
Sí. La Yusra i jo dormirem als llits i tu, al terra, a la vora de la porta
per protegir-nos com et pertoca.
Acostuma-t'hi.
Genial.
A Facebook he vist una plaça on van els siris. Hi hauríem d'anar.
Segur que podràs fer tots els preparatius?
Vas quedar així amb el baba.
- Exacte. - Sí, tant és.
- El deixes aquí? - Sí, no solen buscar-hi res.
- No és el que diuen! - Què diuen?
- Yalla! - Ah sí?
No facis mal a ma germana!
Aquest llit és meu!
- No, és meu! - Em quedaré clapat.
És el meu llit!
Ja n'hi ha prou.
Em quedo al terra.
Com us estimo.
Busquem un traficant.
Coneixes algú de confiança?
Hem de creuar el pont.
Crec que venim d'allà.
A Turquia hi ha més de dos milions de siris i ell no en troba cap.
- Encara som a la part europea. - Ja, i on anem?
Hem creuat el pont que no tocava.
Canvi de plans. No seguirem en Nizar, sinó a ells.
- Què? - A partir d'ara, també manarem.
Des de quan mano, jo?
Ho veus? Havíem de manar des del principi.
Tenen targetes SIM.
- Parles anglès? - Una mica.
Volem targetes SIM per a Europa.
Ostres! Per què els vesteixen així?
Com que no venen els vestits, els posen armilles salvavides.
- Quant és? - 2.000 dòlars cadascú.
- 2.000 dòlars? - Sí.
Ens pot portar fins a Lesbos en barca.
Anirem en autobús fins a la costa. Són 2.000 dòlars per cap.
La meitat ara i la resta, quan arribem.
El baba deia que no anéssim en barca.
Ell diu que les barques arriben al destí.
Saps quant es triga a peu travessant Bulgària?
No ho sé. Crec que és la millor opció.
Seran un parell d'hores en una barca i serem a Grècia, a Europa.
És increïble que parleu d'anar en barca amb l'únic Mardini que no sap nedar.
- No, habibi, sí que en sé. - Crec que hauríem d'anar amb ell.
Ni mòbil, ni GPS, ni cortina oberta, ni menjar, ni vàter.
- No podem anar al vàter durant deu hores? - No hi fa res.
Yalla.
Amic meu: diners, dòlars, masari…
dòlars, euros, d'acord?
Un?
- Dos. - Per a tu?
- Per a mi i ma germana. - Va bé.
Mil?
D'acord.
Són les meves filles.
Euros, masari, dòlars.
Yalla.
Baixeu. Us porto a la barca.
Baixeu.
A baix.
Baixem per aquí?
- Estàs bé? - Sí.
Hola!
Parles anglès?
Sí.
És nen o nena?
Nena.
Que bufona!
Hola!
Em dic Emad. Molt de gust.
I jo, Yushra.
I jo, Sara, la seva germana. Som de Síria.
- De Síria? - Sí, exacte.
- Hola, soc en Nizar Mardini. - Hola.
- Com et dius? - Ninar.
- I d'on ets? - D'Afganistan, a Kabul.
Però aquest ve de Somàlia.
M'ha seguit des de l'Iran.
Tu m'has seguit a mi. Li agrada com cuino.
Era cuiner a un restaurant a Somàlia.
- Em dic Bilal. - Hola.
L'enyoraré quan arribi a Berlín.
Nosaltres també anem a Alemanya. Hi tenim un amic.
D'on sou?
Vinc de Sudan amb la meva dona, l'Onnab. Anem a Suècia, espero.
Hola, encantada.
I tu? D'on ets?
D'Eritrea.
I com et dius?
Shada.
Anem al Regne Unit.
Molt de gust.
On és el traficant?
Espero que torni.
No contestis. Patiran si saben el que estem fent.
- Li envio un missatge, no? - No. I què li diràs?
He vist un estel fugaç.
Era un àngel llençant la cigarreta perquè Al·là no l'enxampi fumant.
Per què sempre ho espatlles tot?
Gràcies.
Arsenal.
- Estàs bé? - Sí, estic bé.
N'estàs segura?
Sí, és d'ahir, però estic bé. No passa res.
Deixa-m'ho veure.
Ai, et fa mal, oi? Un segon. Te l'hauré de tallar.
- Per aquí. - No!
No fa gràcia!
Llavors per què rius?
Baixem.
Yalla.
Veniu.
Yalla.
- Escolteu. Ara podeu marxar, d'acord? - Ara?
Ara, sí. No hi ha guardacostes.
Cap problema.
Bé. Una bossa per persona.
Una bossa per persona.
D'acord?
- Agafes la meva filla? - Que la porti?
Agafa la bossa.
No, escolta.
Està en males condicions. Impossible. Mira quanta gent.
Nosaltres no venim.
Vinga.
- Hem pagat tot el que teníem. Vinga. - No.
Silenci! Cap problema.
Som massa gent. Necessitem una altra barca.
No hi ha més lloc.
- Cap a dins! - No hi ha més lloc a la barca.
Escolteu. No crideu. Vindrà la policia. No crideu.
- Espereu a tothom. - Marxeu!
- Necessitem una altra barca. - Som molts.
Mireu.
Esquerra i dreta, sí?
Aquest, endavant i enrere, sí? A poc a poc.
No ràpid, d'acord? A poc a poc.
Amic? No funciona.
Per què no funciona?
Hem pagat 2.000 dòlars, tio.
Aquesta barca no va.
- D'acord. Baixem. - Baixeu.
Espera. No ve amb nosaltres?
Sara? I si no saben nedar?
Qui de vosaltres no sap nedar?
Qui no sap nedar?
Els que alceu la mà, heu de triar algú que sàpiga nedar.
La vostra obligació és ajudar-los. És la vostra responsabilitat.
Si heu alçat la mà, ajudeu els que no en saben.
Shada.
No pateixis.
A les dues?
Sí.
Nizar.
Estem tots junts. Hem de treballar en equip.
Estem tots junts. Ens hem d'ajudar.
Al·là és gran.
Tingueu fe en Al·là.
La barca està feta malbé. Us ho juro.
Ens enfonsem!
Entra aigua.
És per les onades. No pateixis.
Està ple d'aigua, home.
Escolteu, no s'enfonsarà.
No ens enfonsarem.
Ens en sortirem, d'acord? No patiu.
Baba…
No tinguis por, fill.
Per què s'ha parat el motor?
- Per què s'ha parat el motor? - Tranquils!
Calmeu-vos tots, d'acord?
Calmeu-vos.
Tranquils. No passa res.
Endavant.
Emad.
Un altre cop.
Som-hi.
Ho estem provant. Tenim prou carburant?
Sí, és carburant. Va bé.
Estarem bé. No us preocupeu.
- Bilal. - D'acord.
Aguanta'l.
Deixa'm passar.
Seu. Hem de mantenir l'equilibri.
Compte amb la canalla!
Escolteu-me, vinga.
He estudiat enginyeria mecànica.
Provaré d'arreglar el motor.
Tranquils.
- Tu què saps? - Escolti, vostè ho sap fer?
No ho sé, però ho provaré. Només estic al primer curs.
Al·là és el més gran.
Glòria a Al·là, que ens ha facilitat aquesta barca,
la qual no hem aconseguit nosaltres.
Aquest?
Tornarem al nostre Senyor.
Fica'l aquí, cap endins.
Estira!
Al·là, alleugera aquest viatge i escurça'n la distància.
Acompanya'ns durant el camí i protegeix la nostra família.
Ets el nostre recer durant les dificultats del viatge
i els mals que ens esperen…
Pesem massa.
Tot el que no necessitem, al mar. Tireu tot el que no fa falta.
Tireu-ho tot!
Pesem massa!
- Continueu traient aigua! - Sisplau!
Hem de treure l'aigua.
Ràpid!
Continueu!
Tota l'estona fem el mateix.
Escolteu, tinc cobertura. Els guardacostes. Està sonant.
Escolti?
Auxili. Necessitem ajuda d'emergència.
Som en una barca encallada entre Ayvalik, Turquia i Lesbos.
S'ha parat el motor.
Però som en aigües gregues!
- Pareu. Podeu tornar enrere? - No podem. Ens enfonsem.
No ho entén. Tenim canalla i dones. Ens morirem.
Sisplau, no ho entenc. Ens morirem, per favor. Escolti?
Diuen que no hi tenen competència.
Traieu aigua!
Abdo, dona'm el ganivet.
Seu! Hem de mantenir l'equilibri.
Sara.
Ajuda'm amb la corda.
Sara!
Sara, seu.
Sara, què fas?
Hem de treure pes de la barca.
Per favor!
Sara.
- Continueu traient aigua. - D'acord.
Sara!
No, Yusra. Moriràs. Per l'amor de Déu, no ho facis!
Per favor! No la deixaré sola a l'aigua. Deixa'm estar!
- No, Nizar. No deixis que es tiri. - I què puc fer?
Si tu et tires, jo també.
No!
La Sara té raó. Pesem massa.
No sé nedar. Si no, em tiraria.
Va bé.
No!
Què fas?
Ets boig o què?
Funciona! El motor funciona!
S'ha engegat el motor!
Aguanta, Nizar.
Ens enfonsem!
Sara, s'ha engegat el motor! Vine.
No. S'enfonsarà la barca.
És massa arriscat.
Sara!
Centra't en el teu carrer
i en la teva cursa.
Soc a prova de bales
No hi tinc res a perdre…
Reboten…
Dispara…
Yusra!
Mira.
Ja gairebé hi som! Veig la terra!
Empenyeu. Yalla.
Primer, les dones i la canalla.
Ho hem aconseguit!
- Perdoni. - Hola.
- Ens pot donar aigua per a tothom? - Refugiats, no.
- Escolti, tenim diners. Li pagarem. - Refugiats, no.
Marxem.
Hi ha una aixeta.
Escolteu, hi ha aigua.
Veniu. Hi ha aigua.
Porteu la canalla.
- Beu. - No, tu.
- No. - Habibi, tu primera.
No, deixa que acabi.
Apa, bevem tots.
- Una trucada de la vostra mare. - Encara tens el mòbil?
- El compartiré. El podem fer servir tots. - D'acord.
T'he trucat milers de vegades. Esteu bé? On sou?
A Lesbos. Som a Europa, mama.
Gràcies a Al·là. He pregat per vosaltres cada dia.
Beneïda siguis, tieta. Parla amb ma mare i cuida-la.
La mama plora.
Yalla, Shahed!
Han eliminat en Joey d'American Idol i no és just.
I us enyo…
Trobarem un carregador, sents?
Gràcies.
Sí, les podeu posar aquí. Tenim existències de sobres.
- Gràcies. - Per al nadó.
Moltíssimes gràcies.
- Gràcies. - De res.
D'acord. Aquesta és per a tu.
- Gràcies. - De res.
Sí, aquella amb el text.
He vist una gavina que volava.
S'hi ha quedat força estona.
Per alguna raó, semblava que ens guiés.
Estava pensant que la mama i el baba no saben on som.
I que no vam agafar la trucada.
I que seria penós que unes nedadores morissin al mar.
Saps que farà el baba si sap que et vaig deixar que t'hi tiressis?
N'estarà molt orgullós.
- Un te per a la Sara. - Gràcies.
Un te per a mi,
i un, dos, tres, quatre… 125 terrossos de sucre…
- Tres. - … per a la Sara.
El que vau fer al mar,
va ser…
Sento no haver nedat més amb vosaltres.
No sé com vau…
Però ella s'hi va tirar primer.
És una superheroïna.
Hi estic d'acord.
Em podíeu haver dit que éreu nedadores professionals.
Si us fa falta alguna cosa, digueu-m'ho.
Ara l'únic que vull és rentar-me els cabells.
- Són plens de sal. - Hi ha dutxes aquí al darrere.
De veritat?
- Però hi havia molta cua. - Cua?
Au, va. Les superheroïnes no fan cua.
D'acord.
Trobaré una dutxa sense cua.
- Yalla, som-hi. - Què feu?
- Hem de semblar europeus. - I rics.
Així veuran que tinc molts diners.
- Li hem de fer uns retocs. - No.
- La desbotonem. - Confia en nosaltres.
No confio en tu.
Mira'm.
- Quin pentinat! - A mi m'agrada.
És horrorós.
Sembles un home de negocis important, orgullós de sí mateix.
- Semblo un europeu ric. Som-hi. - Anem.
I tant.
Ciao.
No s'imaginen que hi ha gent que mor en aquest mar.
I com arribarem a Alemanya?
Hem de seguir les vies del tren de ciutat en ciutat,
travessant Grècia, Macedònia, Sèrbia, Hongria
i Àustria fins a Alemanya.
Estarem més segurs si anem junts.
No té bona pinta.
Per què al Regne Unit?
Hi ha el teu marit?
És mort?
El meu marit…
…no és bon home.
Tu no portes hijab. I nedes.
No he conegut cap noia com tu.
Bé, és que mon pare era nedador professional.
Era de l'equip nacional de Síria i li encantava.
Però va haver de plegar.
I com que només ha tingut filles, ens entrenava.
A mi i a la meva germana.
I ara vosaltres sou la seva ambició.
Sí.
M'encanta. Nedant em sento a casa.
Sento que hi pertanyo.
I…
algun dia, nedaré als jocs olímpics.
Volia anar a Rio.
Però ara em sembla molt difícil.
No sé si ho podré fer.
Jo crec que sí que pots.
I què faràs a Hannover?
Portar-hi la resta de la família.
I després?
No ho sé. Cantar una cançó, plantar un arbre.
També vull estudiar.
Potser art.
Jo també vull estudiar, literatura.
Jo també he de trobar feina. He d'enviar diners a casa.
A la teva dona?
No estic casat.
- I tu? - Ei!
Digues el nom d'alguna superheroïna casada.
- El Superman i la Lois es van casar, oi? - Parleu anglès?
D'una dona.
Ei, parleu anglès?
- Anglès? - Sí.
Si creueu a Tabanovce, us ficaran en un campament.
Qui?
La policia sèrbia.
Us agafaran les empremtes.
I un cop ho facin, no podreu marxar.
Jo us puc portar fins a Hongria.
Sense policia ni empremtes. Cap problema.
- Per quant? - Cinc cents euros per cap.
- Sí? - D'acord.
És una bogeria?
- Fora. - Sortiu.
- No anem a Hongria. - Fora.
- Escolteu-lo.
Sortiu d'una puta vegada!
- Els vam pagar. - Torna'm els diners!
- Em sents? - Fora.
Ei, para.
Vau dir que ens portaríeu a Hongria? On som ara?
No ho sé.
Anem cap aquí, d'acord?
Què passa?
- És un filat espinós. - Compte.
Empenyeu.
Va bé.
Compte.
- La tinc. - A poc a poc.
Ja està.
Allà, anglès.
- On voleu anar? - A Budapest, Hongria.
Vuit cents euros.
Per a tothom?
- Per cap? - No, és massa.
Potser voleu que us enxampi la poli.
Espera.
Què fas?
És millor no semblar estrangera.
Potser és millor?
Sí, cap problema.
Sisplau.
Una persona per cotxe que parli anglès per passar la frontera.
- Aneu. - Yalla, pugeu al cotxe.
No ens podem separar.
Ha dit una persona per cotxe que parli anglès.
Jo parlo anglès si vols venir.
Vull anar amb tu al cotxe. Sisplau.
I els guàrdies de la frontera? Hem d'ajudar.
- Per favor. - No pateixis. Ens veiem a Hongria.
Yalla!
- Sara, sisplau. - Puja.
Sara!
Va. Puja al cotxe.
Puja al cotxe! Ves!
Merda.
Agafeu-vos fort.
La frontera hongaresa. Compte.
Gràcies a Al·là que esteu bé.
Benvinguda a Hongria.
On és la Sara?
Encara no ha arribat.
Només us falta el cartell de "Som refugiats."
Espereu-me dins.
No pateixis. Arribarà de seguida.
No és del tot a escala bíblica, però sens dubte és un èxode.
Ara els refugiats i migrants atrapats es posen a caminar.
Van tots a peu fins a Alemanya.
Han iniciat una missió impossible, però aquest fet
reflecteix que es troben desesperats atrapats a Budapest.
Podeu venir amb nosaltres al Regne Unit.
Si cal.
La cancellera alemanya Angela Merkel
demana una resposta europea coordinada a aquesta crisi.
És pensa que la Merkel és sa mare.
Alemanya, ajuda'ns!
El meu país està en guerra.
No ajuden. La canalla. No ajuden, la família. Per què?
Alemanya, ajuda'ns!
Yusra.
Sé que faig tard, com sempre.
Ens van parar. Tenien un gos enorme.
Vam tenir sort. Gràcies al conductor, ens van deixar passar.
I ara soc aquí. Ho he aconseguit.
A la fi.
Ella patia per si no te'n sorties.
Ho sento.
No passa res.
Animal!
Aquí teniu aigua i oxigen. Jo no soc com aquests delinqüents.
Digueu als vostres amics que és un negoci segur. Em sentiu?
El 70 % dels meus xofers entra a Alemanya.
- Viktor. - Sí?
- Podem donar un cop d'ull? - Veniu.
Jo penso entrar al camió.
Però hem d'estar juntes.
Algú que va aconseguir entrar, l'hi recomanar al Bilal.
No puc.
- Ja ho sé, però hem de marxar. - Ja t'he dit que no puc.
Ves-hi sola si vols. Ens veurem a Alemanya.
- Et penses que t'abandonaré? - Ja ho vas fer.
Què us passa?
No vol pujar al camió.
Esteu bé? Què us passa?
Hem decidit no pujar al camió.
I què fareu?
Suposo que també caminarem fins a Alemanya.
Jo ja no puc caminar més.
Ens tornarem a veure.
N'estic segura.
A veure si estàs contenta quan s'instal·li a la teva catifa.
T'hi pots quedar tant com vulguis.
- Cuideu-vos. - Nizar.
Cuida't.
- Ja m'ho ha dit. - Escolteu?
Cuideu-vos.
Buscarem…
T'enyoraré molt.
…un altre camí amb el Nizar i la Yusra.
Ens en anem.
- Cuida't. - T'enyoraré.
Anirem per un altre camí.
Així.
Adeu.
Emad? Yalla, marxem.
Espereu.
Crec que no ens ho podem permetre.
- Quants diners ens queden? - Me'ls gastaré tots si fa falta.
Només és per descansar.
Què?
Sents l'olor?
- No. - La mama fa galetes de sèsam.
- Para. - Què
No estic d'humor.
Els trobo molt a faltar.
Jo també. I la Lulu.
Es fa caca al teu llit!
Ai, no. Endevina qui hi ha.
- Qui? - El baba.
Ara ve amb les cintes de resistència.
- No vull fer estiraments! No! - Au, va.
- M'hi nego! No vull. - No.
- Enyoro les cintes de resistència. - No.
- M'hi nego. Digues que no. - Jo, no.
Feu la bossa i prepareu-vos perquè en Nizar us portarà a Alemanya.
- Què? - De debò. Yalla, ràpid.
Recolliu. Hi ha un bus.
L'han enviat els austríacs o potser els alemanys.
Van veure la marxa i ens volen ajudar.
Sabeu què és el millor? Que no necessitem bitllets.
Què? És gratis?
- Com ho has sabut? - Tinc els meus talents.
Ara feu la bossa i admeteu-ho.
Puc ser el teu heroi
Amb un petó s'esvairà el teu dolor…
Surt. Ens hem de vestir.
Amb un petó…
- Hem de fer la bossa. - Va.
Us espero a recepció. De pressa.
Yalla.
És una trampa.
Ens ficaran en un campament de refugiats i no en sortirem mai més.
A ningú li importa.
Potser hauríem de tornar a casa.
Ara no podem tornar, Yusra. No t'adones del que hem aconseguit?
No penso rendir-me.
Mira'm.
Fins avui t'he fet cas. Ara me n'has de fer tu a mi.
Fer-te cas?
- Si haguéssim anat amb la resta… - Si no haguéssim vingut…
Ara és culpa meva?
O meva?
Per què m'has arrossegat fins aquí si m'odies?
Per salvar-te.
I salvar la família.
Aquell home provava de salvar-me?
No li hauria deixat que et fes mal.
Ni que et fes res.
Tinc por que ens passin més coses dolentes.
No ho podria suportar.
Si dic que no,
te n'aniràs sense mi?
I tant que sí.
Que no. Marxem juntes o no marxem.
No t'odio.
Jo tampoc.
La major part del temps.
- Passatgers per al bus dos,. - Ràpid.
Però quin és?
El set. Ha dit que era el set.
- Bus número cinc… - Escolti, perdoni.
Ostres, quin munt de gent.
Passatgers per al bus cinc.
No, aquell és el tres.
El bus número set?
Ves, yalla!
Passatgers per al bus set!
Hem arribat a Alemanya?
Sí, som a Berlín.
Hem arribat!
Hola, baba. Ja som a Berlín.
Oncle, som a Alemanya!
- Espero que ens veiem aviat. - Us estimo a tots.
Hola. Benvinguts a Alemanya.
- Hola. Benvinguts a Berlín. - Gràcies.
- Els alemanys ens donen la benvinguda. - Ja prou. Hem arribat.
Ja hem arribat.
Tingueu els passaports i els documents preparats. Gràcies.
I com et dius?
El passaport, sisplau.
El formulari.
Gràcies.
Hola, em dic Diana. Veniu amb mi.
I el nostre cosí?
S'allotjarà amb els homes.
- El podré veure més endavant, oi? - Sí.
D'acord, gràcies.
Adeu.
Hi ha busos a l'entrada principal que van a Berlín.
El número de caseller el teniu al carnet d'identitat.
- De fet, hem d'anar a Hannover. - Sí.
El nostre amic és allà.
Esteu inscrites aquí.
Em temo que no tindreu dret a les ajudes si marxeu a Hannover.
- Què? - No ho sé.
Aquest és per a vosaltres.
Unitat C3 a l'hangar cinc.
No hi ha portes.
És pel risc d'incendi.
Hi ha una cortina.
Gràcies.
- Hola. - Hola.
- Ei. - Hola.
No us quedareu al llit la primera nit a Berlín, oi?
Vas dir que aniríem als clubs. Vull escoltar música.
- Nizar. - Yalla, amunt.
- No tenim prou diners. - Vosaltres veniu.
De debò que anem a un club en pijama?
Confieu en mi, d'acord?
No és el Berghain, però avui punxa el DJ Niz!
DOS MESOS DESPRÉS
No patiu. La bomba va caure a l'abocador de darrere de casa.
El baba parla amb l'oncle Ahmed. Ja heu arreglat els papers de l'asil?
Encara no. Estem esperant. Primer ens han de donar hora.
La cambra alta del parlament rus ha autoritzat el president Vladímir Putin
a desplegar les forces aèries russes a Síria.
No és Damasc.
ÚLTIMES NOTÍCIES RÚSSIA BOMBARDEJA HOMS, A SÍRIA
Aviat ens tocarà a nosaltres.
…zones controlades pels rebels i han mort 36 persones.
Els Estats Units i els aliats insisteixen…
No sortirà bé.
Yushra, és l'entrenador.
Hola. Som nedadores i ens volem entrenar dos cops al dia.
Volem nedar per al teu club.
Per favor.
Perdona, com dius?
Les duen vam nedar amb la selecció síria
i vam competir al campionat mundial.
Jo vaig anar a Rússia i…
Això és un club de natació, oi?
La gent s'entrena per ser professionals?
Jo vull anar als jocs olímpics. El meu pare ens entrenava.
- M'agradaria ajudar-vos. Però és ple. - Ja els ho he dit.
- Sí, que vagi bé. - Que vagi bé. Gràcies.
Espera. Faig els 200 metres lliures en 2,12
i els 100 metres papallona en 1,09.
- Papallona en 1,09? - Sí.
- Fa broma? - No, és nedadora.
D'acord.
Va bé, tinc descans abans de la sessió de les onze.
Podem anar a la piscina coberta si feu via.
Gràcies.
D'acord.
Però no tinc banyador.
- No tens banyador? - Ni ulleres.
- Moltes gràcies. - Va bé. De res.
Som-hi.
Ei.
Com et dius?
Yusra Mardini.
Sí, i jo, Sara.
I tu?
Sven.
Gràcies, Sven.
- Molt de gust. - Anem, noies.
Hem de nedar ara.
D'acord.
Preparades, llestes…
Sara!
Per què ho has fet?
Molt bé. Ja veig que sabeu nedar.
Entrenem dos cops al dia excepte diumenge.
Sí, aquest.
Assalamu alaikum.
Si creus que pateixes un trastorn d'estrès posttraumàtic
o vols parlar de salut mental amb un professional,
hi haurà una infermera dissabte al matí a l'hangar cinc.
Moltes gràcies per tot.
Sí, de res. És tot el que he pogut aconseguir.
Però si aneu de debò, anirem de compres
per trobar roba adient.
Creus que no em prenc seriosament la natació?
Contacta amb l'equip nacional sirià.
- Ja ha fet prou. - Digue'ls les marques que he fet.
Que no es pensin que no entrenem per als jocs.
I que estaré llesta per anar a Rio.
Va bé, però abans ens hem de centrar en altres competicions, d'acord?
Ostres. Com podeu dormir amb tant xivarri?
No dormim.
La Yusra m'ha explicat que vau travessar el mar Egeu nedant.
Crec que, les dues us mereixeu una medalla per això.
Sí, però no vam ser les úniques.
És que…
Tenim sort d'haver sobreviscut. Molts no ho van fer.
Per tant…
No, no vull cap medalla.
Perdona.
Ei, Yusra, aquí. Aquesta és la vostra habitació.
Ets molt amable.
El club diu que us hi podeu quedar fins que us donin els papers.
Gràcies.
No és gran cosa, però no hi ha equips visitants.
Hi estareu tranquil·les i és a prop de la piscina.
És genial.
Ara responc per vosaltres. Per tant, res de festes, sentiu?
O tindré problemes.
Instal·leu-vos i ja ens veurem a l'entrenament.
Moltes gràcies.
- De res. - Fins aviat.
Visca!
Així, vine.
Has de fer una pausa.
- No. - No és opcional. Descansa.
Sara.
L'espatlla…
Tothom parla de les germanes nedadores.
Les germanes han fet això i això altre.
Que si han guanyat una prova
o bé una cursa.
I a mi em toca dormir amb cinc desconeguts a l'habitació.
Para, Nizar. Menja una mica.
Ens sap greu que t'hi hagis de quedar.
Tant de bo sabessis nedar.
Exacte.
Tant de bo.
Aquí no puc fer res.
I tampoc puc treballar fins que no tingui papers.
Tant de bo no hagués accedit a venir.
Tot i que hagueu tingut tanta sort i us en hagueu sortit.
Aquí no hi ha res a fer. T'has d'esperar fins a tenir els papers.
Excepte per a les germanes Mardini.
A Síria tenia marques millors.
Vau fugir de la guerra. Això és normal.
Ho vas intentar, oi?
Anar a l'olimpíada.
- He vist fotos teves penjades. - Sí, ho vaig provar.
I per què no hi vas anar? Per falta de talent o disciplina?
És que…
Crec que a la vida no tot és blanc o negre.
No creia en mi mateix.
Nedava per no perdre i no per guanyar.
Escolta, has de fer un descans. No siguis tan dura amb tu mateixa, sents?
Descansa.
- Descansar? - Sí.
I què passarà amb Rio?
D'acord. Aviam, com t'ho diré?
Yusra,
és genial que tinguis somnis,
però hem de ser realistes. Vull continuar entrenant-te,
però no nedaràs amb la selecció síria.
No podràs participar a Rio.
Em sap greu.
Ens podem centrar en altres competicions, com ara…
Yusra.
Yusra. Escolta, has d'anar pas a pas.
Yusra, ara no et toca a tu.
- T'has saltat l'entrenament del vespre. - Tenia feina.
Com ara anar de festa amb els amics? És una falta de respecte amb l'Sven.
L'has d'avisar en comptes de no aparèixer.
No t'adones que cap de les dues vam triar la natació?
- Recordes com era al principi? - Sí, ens encantava nedar.
Si no ens esforcem al màxim, per què som aquí?
Potser per als demés no és tan fàcil ser aquí com per a tu.
FORA ESTRANGERS
Nizar.
Això no és Síria.
- Perdona. - Ja fa una hora!
Dormo fatal.
- No? - Nizar! Ei, Sara!
- Nizar! - Oh, Emad!
- No podeu passar per aquí. - Ara venim.
- D'acord.
Per on passarem?
Perdona.
- D'acord, perdona. - Veniu!
- Perdona. - Veniu!
Nizar, aquí. Perdona, són amics meus.
- Perdona. - Yalla.
- Ho sento. - Com estàs? No m'ho puc creure.
- Sí, soc aquí. - Perdona. Hola, Emad!
- Com esteu? - T'he enyorat. Mare meva.
Sembles una estrella del pop, tu.
- Què és això? - Ho porten els cantants.
Sembles un refugiat.
- Que bé, veure't. - T'enyoro.
- Fas bona cara. Com estàs? - Bé. Com va tot? Com està tothom?
La resta?
No, van girar cua a la frontera.
- Què? - No hi havia ningú per ajudar-nos.
Per això vam fugir i tothom es va separar.
No els he vist més.
Ostres, és horrorós.
Sí.
Hem enregistrat la teva sol·licitud d'asil.
T'enviaran un certificat amb un permís de residència temporal
fins que hagin processat la sol·licitud.
Ja està? No em farà cap pregunta?
Per què vam fugir de Síria i tot això?
Et contactaran per fer una entrevista d'aquí uns mesos.
Sí, però quan trigaran fins a saber si l'accepten o no?
Hem de processar moltes sol·licituds. Ara mateix triguem d'un a dos anys.
Sí, però hem de sol·licitar un reagrupament familiar.
La meva germana Yusra té disset anys.
Sí.
Farà els divuit al març.
No hi ha prou temps.
Necessitem un mínim de sis mesos per al reagrupament familiar.
Però la meva germana petita i els meus pares encara són a Damasc.
És molt perillós. Han de venir aquí.
Estan bombardejant Síria.
Em sap greu.
Sisplau.
No hi puc fer res.
Yusra.
Yusra, per favor.
Les han de processar.
Per tant, hauran de venir com nosaltres?
No havíem d'haver marxat.
He perdut entrenaments importants. Nedo fatal.
L'únic que t'importa és nedar?
No creus que ets una mica egoista?
Egoista jo? Porto la mama, el baba i la Shahed al meu cor.
Penso en ells tota l'estona. Tu no penses. Només tires endavant.
Ets imprudent. Estan en perill per culpa teva.
Mira qui parla.
- Què? - Com a mínim, tinc un objectiu.
Tu, què fas aquí?
Et fas la interessant i perds el temps divertint-te.
Ja no et reconec.
Ja no nedes. No fas res de res.
Mai no aconseguiràs res.
D'acord, va bé.
T'has saltat el segon gir.
Vas massa lenta els últims 25 metres. Què et passa?
Res.
- Vols dir? - Sí.
D'acord. T'ho volia dir després,
però tinc una cosa que et farà contenta.
Què és?
El Comitè Olímpic Internacional
va dir en una conferència que ajudaria als atletes refugiats.
Estan formant un equip de refugiats per anar a Rio.
D'acord.
Els he enviat les teves marques i els he dit que vas creuar el mar Egeu.
Escolta, si penquem força i millores els temps,
podràs entrar a l'equip.
Què?
Si et donessin la oportunitat, competiries perquè ets prou bo
o perquè la gent es compadeix de tu?
Jo vull anar als jocs olímpics sigui com sigui.
Però si hi vaig, vull nedar per al meu país.
Em sap greu.
Això que et vaig dir anit.
Ho deies de debò.
No amb aquelles paraules.
Ets tan tova per fora i tan dura per dins.
Però, de fet, t'admiro per això.
M'encanta que nedis.
Per cert, t'ha trucat l'Sven.
Sobre l'equip de refugiats.
T'hi hauries d'apuntar.
És el que sempre havies somniat.
Però no d'aquesta manera.
Sí, però res ha passat com nosaltres volíem.
Per què havia de ser diferent, aquí?
Jo vull nedar per a Síria.
No.
Això és el que volia el baba.
Et va explicar per què va deixar la selecció nacional?
Per fer la mili.
Era molt bon nedador.
Al principi, pensava que era una excusa, però no.
I va perdre dos anys d'entrenament per portar un fusell.
La vida no és justa.
Soc la Sara Mardini.
I ja no tinc país.
Podria ser l'única oportunitat que tinguis.
Mira'm.
No siguis ruc. Aprofita-la.
Ei, t'estava buscant.
Volia anar als jocs amb l'equip de Síria.
Però si no puc, vull nedar amb el teu equip.
Si encara m'hi vols,
tot i que m'he portat fatal i no m'ho mereixo.
Entrenarem per al 2020 amb Síria, però al 2016 competiré amb els refugiats.
Ens queda molta feina.
Estàs preparada?
Digue'm com ha anat l'entrenament.
És clar, baba.
Explica-m'ho tot amb detalls.
Què sent dins de l'aigua,
cada braçada i cada moviment.
Vull saber què ha fet aquest alemany.
Això que feies era "xip, xap". No, has de…
Tens el cap massa alt. L'important és el colze.
D'acord?
Quin temps he fet?
Sven?
Que quin temps he fet?
- Ens en anem a Rio. - No.
- Sí, a Rio. - De veritat?
Ens en anem a Rio!
No deixo de pensar en ells.
A Facebook diu que 100.000 persones
han creuat el mar Egeu durant els darrers dos mesos.
Saps què? El que vam viure no és especial.
De debò?
Jo a he vist a Facebook
un lloc anomenat Sonnenallee
que porta un home de Damasc.
Allà prepara el mateix gelat que feia a Síria.
L'hauríem de tastar.
La meva filla anirà a l'olimpíada.
A l'olimpíada, és increïble.
Tantes hores nedant no han estat en va.
Va bé. És com ha de ser.
Sara, tu no sap els teus temps?
- Tot i ser per a l'equip de refugiats? - No, baba.
"L'equip de refugiats"? Ho dius com si no comptés.
Quin xandall tan maco.
- Què has fet? - Em queda bé al darrere?
És maco.
Sempre els he volgut tenir curts.
Et vull dir una cosa.
He decidit…
Tornaré a Lesbos.
Què?
He trobat una organització i ens hem escrit correus.
Ajuden una pila de gent a creuar.
- Hi vull participar. - No, Sara, per favor.
Hem de continuar endavant.
- Què fas? - Hi vull ser per ajudar tothom.
Per donar-los aigua, sabates, tot el que nosaltres no teníem.
Els pares i la Shaded potser també vindran per mar.
I ja no vindràs a Rio?
Mira, tenies raó. Mai he aconseguit res a la vida.
És el primer cop que em sento així.
Mira, tu pots tirar endavant.
Pots anar als jocs olímpics.
Jo, no.
Això és el que vull fer.
Nizar.
Què és?
Volia esperar fins al teu aniversari.
Per molts anys abans d'hora!
Te n'has recordat?
No pots tirar la tovallola.
- Gràcies. - No, Gràcies a tu.
Potser sí que ets la meva cosina favorita.
No m'ho crec. També li ho vas dir a la Sara.
Penso que aniré passant. Et deixo que ho preparis tot.
Ens has tornat la nostra dignitat.
No pateixis per guanyar.
Estic molt orgullós de tu.
Pau.
Adeu.
Propera parada, la vila olímpica.
ELS ATLETES ARRIBEN A LA VILA OLÍMPICA
11.238 atletes de 207 països
han vingut per participar a la 31ena edició dels Jocs Olímpics,
l'espectacle esportiu més important del món.
Gràcies.
- Què és? - No ho sé!
Hi ha un equip nou que ha despertat gran interès.
L'Equip Olímpic de Refugiats.
- Yusra, benvinguda a Rio. - Gràcies.
- Ostres, és en David Rudisha. - Qui?
Que no coneixes tothom?
Nedo des que era petita.
EQUIP OLÍMPIC DE REFUGIATS
Benvinguts a l'estadi tan famós de Maracanà,
a Rio de Janeiro, Brasil, a la cerimònia d'apertura.
Han vingut de tot arreu del món
i s'han entrenat tota la vida per arribar fins aquí.
Senyores i senyors, ha arribat el gran moment.
Donem la benvinguda a l'Equip Olímpic de Refugiats.
Un viatge que ha dut la flama des de Grècia fins a Rio.
Refugiats!
Sara!
M'agradaria que ens expliquessis quina ha sigut la teva motivació…
És la noia síria que nedarà avui.
Jo recolzo les obres benèfiques però…
Exacte. La resta hem hagut de pencar molt per ser aquí.
Sí, és un gran honor ser aquí.
Ens dona una veu i també esperança.
- Hola. - Escolta, que no és ara la teva cursa?
- Sí. - I què fas asseguda sense fer res?
I com saps…
No em crec que siguis aquí!
Quina passada!
Germaneta.
Com has arribat fins aquí?
He parlat amb l'equip de refugiats
i els he dit que era la germana de la famosa Yusra Mardini.
- He volat en primera classe. - Què dius?
- Nosaltres, en classe turista. - Jo, ni boja, habibi.
- I això de Lesbos? - Hi aniré just quan s'acabin els jocs.
Et vull ensenyar una cosa.
Bona sort, amor meu. No estic amoïnada perquè tindràs sort.
La sort no hi té res a veure. Recorda tot el que t'he ensenyat.
Ara tu, Shahed.
Espero que guanyis.
Bona sort, Yusra. T'estimem i et trobem a faltar.
Com ha crescut!
Bona sort.
De fet, aquest no te'l volia ensenyar.
Per què? Ha tornat a Eritrea?
Està bé?
Hi havia unes nedadores xerrant.
Deien que jo no hauria de ser aquí.
Que no m'ho mereixo.
Ja, doncs tenen raó. No hi hauries de ser.
Hauries de ser al fons del mar Egeu.
O dormint en una cuneta a Hongria.
O bé morta en un forat a Dariyya.
L'únic que vull és nedar.
Saps que els olímpics són capaços de fer coses increïbles.
No comencis.
Recordes què ens deia el baba?
"Centra't en el teu carrer i en la teva cursa."
Són rucades.
Aquí tenim a les nedadores de la primera ronda dels 100 metres papallona.
Hauries de nedar per tots nosaltres.
Hauries de nedar per el baba
perquè ell no va poder.
Neda per mi,
perquè jo no he pogut.
Per l'Sven perquè ell no va poder.
Neda per la Shada.
Per la Razan Haddad.
Amb la selecció de Qatar, al carrer dos, la Nada Arakji.
I per tothom que va morir buscant una nova vida.
Neda per ells.
Al carrer tres amb la selecció de Ruanda, la Johanna Umurungi.
Ets molt més que una nedadora olímpica.
Al carrer quatre, amb l'Equip Olímpic de Refugiats,
la Yusra Mardini.
Preparades.
- Força, Yusra! - Més ràpid!
Apa!
Yusra!
Genial!
- Vols fer una cursa? - Fem-ho?
Va, Sara, que estic cansada.
- Ningú no t'hi obliga. - T'odio.
M'estimes!
Que et bombin!
Et fotre una pallissa!
No!
Aquell any la resta de la família Mardini va creuar el mar fins a Europa.
Ara viuen a Berlín.
La Sara Mardini va tornar a Lesbos
per ajudar els refugiats que arriben a diari a la costa.
La Yusra Mardini va competir el 2020 als jocs olímpics de Tokio.
Va acabar nedant amb l'Equip Olímpic de Refugiats.
Ara és ambaixadora de bona voluntat de l'ACNUR
i és la veu dels refugiats d'arreu del món.
Al 2018 les autoritats gregues van arrestar la Sara i els seus companys
acusant-los de "tràfic de persones" per ajudar refugiats a Lesbos.
Human Rights Watch ha dit que aquests càrrecs tenen "motius polítics"
i Amnistia Internacional diu que són "injustos i infundats".
Si la condemnen, s'enfrontaria a 20 anys de presó.
5,7 milions de siris s'han convertit en refugiats des del 2011.
Arreu del món n'hi ha més de 30 milions
i la meitat són menors de 18 anys.
DESCANSI EN PAU NICK CUPAC (1967-2021)
Subtítols: Cristina Casas Peregrina